ผมไปโดนหมาที่อื่นกัดมาฉีดยาไปแล้ว5เข็มละถัดมาปีนึงผมโดนหมากัดอีกไปฉีดยาอีก2เข็ม ละผ่านมาอีก7-8เดือนผมโดนหมากัดอีก พึ่งโดนกัดมะวานนี้เลยครับ คือผมอยากถามว่าผมจะต้องไปฉีดยาอีกป่าวครับ
สวัสดีค่ะ การป้องกันการรับเชื้อพิษสุนัขบ้า ทำได้โดยการฉีดวัคซีนป้องกันพิษสุนัขบ้า โดยการถูกกัดครั้งแรกจะต้องรับวัคซีน5 เข็ม หลังจากนั้น หากถูกกัดซ้ำอีกจะต้องมีการกระตุ้นทุกครั้ง โดยถ้าถูกกัดซ้ำภายใน 6 เดือนให้ฉีดกระตุ้นแค่ 1 เข็มเข้ากล้าม ถ้าเกิน 6 เดือนให้ฉีด 2 เข็มที่วันที่ 0 และ 3 ค่ะดังนั้นควรนำสมุดที่แสดงประวัติวัคซีนเดิม ไปพบแพทย์ที่รพ.ใกล้บ้าน และทำแผลและรับยาฆ่าเชื้อถ้าจำเป็นเบื้องต้นใช้น้ำเปล่าสะอาดล้างแผล เอาผ้าสะอาดปิดเอาไว้ได้ และระวังการถูกสุนัขกัดซ้ำบ่อยๆ